jkorsvik/nowiki_second_scrape_merged huggingface dataset:
Kulmhof

Kulmhof (polsk: Chełmno) var en tysk utryddelsesleir i Polen under andre verdenskrig. Den lå 70 km fra Łódź, nær den lille landsbyen Chełmno nad Nerem (Kulmhof an der Nehr på tysk). Dette opprinnelige polske området var blitt annektert av Tyskland etter invasjonen av Polen i 1939, som en del av Reichsgau Wartheland. Chełmno var den første utryddelsesleiren. Leiren ble åpnet i 1941 for å myrde jøder fra Łódź-ghettoen og Warthegau, og var den første leiren der det ble brukt giftgass for å drepe mennesker.
Minst 152 000 mennesker ble drept i leiren,  først og fremst jøder fra Łódź-gettoen og de omkringliggende områdene. Dessuten ble det drept sigøynere fra det øvrige Polen, ungarske jøder, polakker, tsjekkere og sovjetiske krigsfanger. 


== Oppbygging ==
Dette drapssenteret bestod av en ubrukt godseiendom i småbyen Chełmno (som under den tyske okkupasjonen het Kulmhof), og en stor skogåpning omtrent 4 km nordvest for Kulmhof på østsiden av veien til Koło. Disse stedene var kjent som Schlosslager (slottsleir) og Waldlager (skogsleir).På godset stod det et stort hus med mottagelseskontorer, rom for avkledning og rom for lagring av verdisaker. SS, politistaben og vaktene hadde hus i andre bygninger i byen.Eiendommen var omgitt av et høyt tregjerde. Skogsleiren, som hadde plass til massegraver, var stengt av på samme måte. Leiren bestod av tre deler: administrasjonsseksjon, brakker, lager for stjålne eiendeler og en gravleggings-/kremasjonseksjon.


== Leirens operasjoner ==

Leiren var operativ fra 7. desember 1941 til april 1943 da den ble stengt og godset sprengt. Den ble satt i gang igjen og stengt nok en gang i løpet av 1944. Drapene i Kulmhof ble utført av en SS-kommando kalt «Sonderkommando Kulmhof» som gasset mennesker med eksos og brente dem. Det ble benyttet en lastebil til gassingen.
SS og politiet utførte drapene i Kulmhof på oppdrag av Höhere SS und Polizeiführer for Reichsgau Wartheland, SS-General Wilhelm Koppe. Koppe utnevnte SS-kaptein Herbert Lange fra SIPO i Poznan som leder for spesialenheten i Chelmno. Lange ble erstattet i april 1942 av SS-kaptein Hans Bothmann. Langen og noen av hans medoffiserer hadde erfaringer med massedrap på institusjonaliserte polakker i 1940. Under ledelse av SIPO- og SD-offiserer bestod medlemmene av Sonderkommando Lange (senere kalt Sonderkommando Bothmann av Gestapo),  KRIPO- og ORPO-personell. Den maksimale styrken til Sonderkommandoen var rett under under, ut av hvilke 80 tilhørte ORPO.


== Referanser ==


== Eksterne lenker ==
Offisielt nettsted 
(en) Chelmno extermination camp – kategori av bilder, video eller lyd på Commons
At War with Satan

At War with Satan er det engelske black metal bandet Venoms tredje utgivelse. 
Musikkalbumet ble utgitt på Neat Records 16. mars 1983.


== Sporliste ==
Tekst og musikk er skrevet av Conrad Lant, Jeff Dunn og Tony Bray.

«At War with Satan»
«Rip Ride»
«Genocide»
«Cry Wolf»
«Stand Up (And Be Counted)»
«Women, Leather and Hell»
«Aaaaargghh»
«At War with Satan» – TV Adverts (2002 bonusspor)
«Warhead (2002 bonusspor)
«Lady Lust» (2002 bonusspor)
«The Seven Gates of Hell» (2002 bonusspor)
«Manitou» (2002 bonusspor)
«Woman» (2002 bonusspor)
«Dead of Night» (2002 bonusspor)
«Manitou» – Abbey Road Uncut Mix (2002 bonusspor)


== Personell ==
Cronos – bassgitar, vokal
Mantas – gitar
Abaddon – slagverk


== Eksterne lenker ==
(en) At War with Satan på Discogs 
(en) At War with Satan på MusicBrainz 
(en) At War with Satan på AllMusic
Baula

Baula er et vulkansk fjell som ligger på den vestre delen av Island i nærheten av Hringvegur (ringveien). Bifröst University og de naturskjønne Grábrókkraterne ligger i nærheten.
Den røde og oransje fargen kommer av rhyolitt. Geologisk sett er fjellet klassifisert som en intrusjon (eller mer spesifikt en batolitt), som er en smeltemasse som har blitt dannet under jordskorpen, men siden blitt presset opp. Denne prosessen har trolig tatt rundt 3,5 millioner år.
To karakteristisk trekk ved fjellet er at det er formet som en nesten perfekt kjegle, og at det har en mindre søsterfjell kalt Litla-Baula, hvor det har blitt funnet sjeldne søyleformede strenger av rhyolitt. Sammen blir Baula og Litla-Baula ofte beskrevet som Islands vakreste fjellpar.
Andre gode eksempler på lignende intrusjoner på Island er fjellene Mælifell på Snæfellsnes-halvøya, og Hlíðarfjall i nærheten av innsjøen Mývatn nord i landet.


== Se også ==
Vulkansk aktivitet på Island
Trincomalee (andre betydninger)

Begrepet eller navnet Trincomalee har flere betydninger:

Trincomalee (distrikt), et distrikt i Sri Lankas østprovins
Trincomalee, en by i dette distriktet
Trocadero

Begrepet eller navnet Trocadero har flere betydninger:

Trocadero (London), en restaurant og music hall i London
Trocadéro (Paris Metro), en metrostasjon i Paris
Sapir–Whorf-hypotesen

Sapir-Whorf-hypotesen (etter den amerikanske antropologen Edward Sapir og hans student Benjamin Whorf) er en kontroversiell hypotese innen lingvistikken som påstår at det finnes et systematisk forhold mellom de grammatiske kategoriene i språket en snakker, og hvordan en person både forstår verden og relaterer seg til den. Dette skulle innebære at språk former tanker og tankemåter. Hypotesen er nært koblet til Whorfs prinsipp om lingvistisk relativisme.
De fleste språkforskere vil hevde at språk til en viss grad vil påvirke tankene, men ikke begrense dem.


== Referanser ==
United Left Front

Begrepet eller navnet United Left Front har flere betydninger:

United Left Front (Nepal 1989), en sammenslutning av kommunistiske partier i Nepal i 1989 og 1999
United Left Front (Nepal 2002), en sammenslutning av kommunistiske partier i Nepal (grunnlagt i 2002)
Vik kirke

Vik kirke kan være:

Vik kirke, Flatanger, Trøndelag
Vik kirke, Vik, Vestland
Sømna kirke, Vik, Nordland


== Se også ==
Vike kirke
Vike kirke

Vike kirke kan være:

Vike kirke, en langkirke fra 1970 i Vestnes kommune i Møre og Romsdal fylke.
Vike kirke, en langkirke fra 1891 på Vikanes i Lindås kommune i Hordaland fylke.


== Se også ==
Vik kirke
Rudi Völler

Rudolf «Rudi» Völler (født 13. april 1960 i Hanau, kallenavn Tante Käthe) er en tysk tidligere fotballspiller og senere fotballtrener. Han var tysk nasjonaltrener fra 2000 til 2004. Han er for tiden sportdirektør ved bundesligaklubben Bayer Leverkusen.


== Referanser ==


== Eksterne lenker ==
(de) Rudi Völler – Munzinger Sportsarchiv 
(en) Rudi Völler – FIFA 
(en) Rudi Völler – UEFA 
(fr) Rudi Völler – LÉquipe 
(en) Rudi Völler – Transfermarkt 
(en) Rudi Völler – Transfermarkt (manager) 
(en) Rudi Völler – national-football-teams.com 
(en) Rudi Völler – WorldFootball.net 
(en) Rudi Völler – FootballDatabase.eu 
(de) Rudi Völler – fussballdaten.de
Terespol

Terespol er en by og gmina i powiaten Biała Podlaska i Lublin voivodskap i Polen. Den ligger ved grensen med Hviterussland ved elven Bug og har 6 002 innbyggere (2006). I byen finnes vei- og jernbanegrenseoverganger til Hviterussland. 
Terespol er historisk knyttet til adelsfamiliene Fleming, Słuszek og Czartoryski. Det var sannsynligvis her Izabella Czartoryska ble født.
På myrene rundt byen finnes posttsaristiske fortifikasjoner.
Koluszki

Koluszki er en by i powiaten Øst-Łódź i Łódź voivodskap i det sentrale Polen. Den er et viktig jernbaneknutepunkt på landsbasis, og har også industri av lokal betydning. Byen fikk byrettigheter i 1949 og har 13 391 innbyggere (2006).


== Eksterne lenker ==
 (en) Koluszki – kategori av bilder, video eller lyd på Commons 
(en) Koluszki – galleri av bilder, video eller lyd på Commons
Stryków

Stryków er en by i powiaten Zgierz i Łódź voivodskap i det sentrale Polen. Den fikk byrettigheter i 1394 av kong Vladislav II Jagello og har 3 578 innbyggere (2006).


== Eksterne lenker ==
Offisielt nettsted 
(en) Stryków – kategori av bilder, video eller lyd på Commons
Kutno

Kutno er en by og gmina i powiaten Kutno i Łódź voivodskap i det sentrale Polen. Den ligger ved elven Ochnia og fikk byrettigheter før 1432 (fornyet i 1766). 
Kutno er et viktig jernbaneknutepunkt og har 47 267 innbyggere (2006).
Konin

Konin er en distriktsnivåby i det sentrale Polen, i den østlige del av det storpolske voivodskap ved elven Warta.
Byen fikk byrettigheter i 1284 eller 1292. Den er det viktigste kultur- og industrisentret i det østlige Stor-Polen, og har 80 471 innbyggere (2006). Konin er etter Poznań og Kalisz den største byen i voivodskapet.
Barreiro

Barreiro er en bykommune i Portugal i distriktet Setúbal i storbyregionen rundt Lisboa, med 78 764 innbyggere (2011). Byen ligger ved det venstre estuarium til elven Tejo, og på den andre elvebredden kan man se hovedstaden Lisboa. Barreiro fikk bystatus i 1984.


== Sogn ==
Kommunen består siden 2013 av fire sogn (freguesias):
Alto do Seixalinho, Santo André e Verderena
Barreiro e Lavradio
Palhais e Coina
Santo António da Charneca


== Referanser ==


== Eksterne lenker ==
Offisielt nettsted 
(en) Barreiro – kategori av bilder, video eller lyd på Commons
Ivanovo

Ivanovo (russisk Иваново, frem til 1932 Ivanovo-Voznesensk, Иваново-Вознесенск) er en by nordøst for Moskva i Russland. Den er hovedstad i Ivanovo oblast og har 424 395 innbyggere (2004). 
Byen fikk byrettigheter i 1871 og er tradisjonelt blitt kalt for Russlands tekstilhovedstad. På begynnelsen av 1900-tallet konkurrerte Ivanovo med Łódź om å bli den største tekstilprodusenten i Europa.
Ivanovo er et viktig kultur-, industri- og vitenskapssenter. Byen er vennskapsby med Łódź.
Ivanovo er en av en rekke byer som inngår i den gyldne ring i Russland – ei turistrute gjennom en rekke middelalderbyer nord for Moskva.


== Eksterne lenker ==
(ru) Offisielt nettsted 
(en) Ivanovo – kategori av bilder, video eller lyd på Commons
Bláhnjúkur

Bláhnjúkur (på norsk Blåfjell) er et vulkansk fjell i den søndre delen av Island. Høyden er på rundt 940 m. Navnet kommer av den blå-svarte fargen på siden av fjellet, noe som er forårsaket av vulkansk aske og lavastrømmer.
Vulkanen ligger i Landmannalaugar, et naturområde i nærheten av Hekla. Rett ved siden av finner man også vulkanen Brennisteinsalda.
Det går en tursti opp til toppen av fjellet, og på dager med god sikt er det mulig å se fem forskjellige isbreer.


== Se også ==
Islands geografi
Gerhard Schjelderup

Gerhard Rosenkrone Schjelderup (født 17. november 1859 i Kristiansand, død 29. juli 1933 i Benediktbeuern, Oberbayern) var en norsk komponist, musikkprofessor og musikkskribent.Da han var tolv år gammel flyttet familien til Bergen hvor faren ble byfogd. Etter studier i Kristiania studerte Gerhard ved musikkonservatoriet i Paris fra 1878, blant annet med Jules Massenet. I studietiden turnerte han som cellist sammen med sine søstre Margrete (fiolin) og Henriette (piano). To andre søsken var kunstmalererne Leis Schjelderup og Georg Schjelderup. 
Vendepunktet i Gerhard Schjelderups liv kom da han hørte Wagners Nibelungenringen i Karlsruhe i 1887. Etter denne opplevelsen viet han all sin tid til musikkdramaet, og ble Norges mest produktive operakomponist. Første akt av Schjelderups første opera, «Austanfyre sol og vestanfyre måne», ble oppført i München i 1890. 
Han bosatte seg i Benediktbeuern i Oberbayern og ble professor i München og Dresden. Fra 1900 fikk han statens kunstnerlønn. Han skrev den første biografien om Edvard Grieg og var bidragsyter i nordiske og tyske aviser og tidsskrifter. Han ble fire ganger oppført i Norge. Gerhard Schjelderup var pådriver i stiftelsen av Norsk komponistforening. Han ble også organisasjonens første leder og utga den første norske musikkhistorie: Norges Musikhistorie i 1921 (med O.M. Sandvik).


== Operaer ==
Austanfyre sol og vestanfyre måne (1889–1890) – 1. akt München 1990
Sonntagmorgen (1891–92) – München 1893
Norwegische Hochzeit (1894) – Praha 1900; Bruderovet, Opera Comique, Kristiania 1919
En hellig aften (1895) – Nationaltheatret 1915
Sampo Lappelill (1890–1900)
Et folk i nød (1906–07)
Vårnatt (1906–07) – Dresden 1908; Nationaltheatret 1915
Opal (1915) – Dresden 1915
Den røde pimpernell
Sturmvögel – Schwerin 1926; Stormfugl, Nationaltheatret 1927


== Scenemusikk ==
Offerildene (K. Gjellerup) – Dresden 1903 (Her inngår orkesterstykket "En soloppgang på Himalaya"
Kong Friedwahn (1904)
 Macbeth (en akt) (Shakespeare)
Brand 3. akt (Ibsen)


== Øvrige verk ==
2 symfonier Nr. 1 (1887) og Nr. 2 (til Norge) (1924)
Brand Symfonisk drama (1914)
Sommernatt på fjorden (1914)
Kleine norwegische Suite (1930)
Frühlingsreigen (1931)
Kammermusikk
Sanger


== Skrifter ==
Edward Grieg og hans verker (1903) Tysk opplag i 1908 (sammen med W. Niemann)
Richard Wagner, hans liv og verker (1907)
Ole Mørk Sandvik og Gerhard Schjelderup (1921). Norges musikhistorie. Oppi.  [2 bind]


== Referanser ==


== Eksterne lenker ==
(en) Gerhard Schjelderup – kategori av bilder, video eller lyd på Commons 
(no) Gerhard Schjelderup hos Nationaltheatret 
(en) Gerhard Schjelderup på Discogs
Truku

Truku (太魯閣族, også romanisert som taroko; også sediq, seejiq eller seediq 賽德克族) er et taiwansk urfolk. 
Taroko er også navnet på området på Taiwan hvor truku-stammen holder til. Republikken Kinas utøvende yuan har anerkjent truku-stammen offisielt siden 15. januar 2004. Trukuene er det 12. taiwanske urfolket som mottar en slik anerkjennelse. Trukuenes språk heter seediq.


== Eksterne lenker ==
(en) Truku people – kategori av bilder, video eller lyd på Commons
Villa Barbaro

Villa Barbaro i Maser nær Treviso er en villa designet av den italienske renessansearkitekten Andrea Palladio. Den er en av villaene i Veneto som UNESCO har satt på sin liste over verdensarven. 

Villaen ble bygget i årene 1549–58. Det var Palladios venner og velgjørere, brødrene Daniele og Marcantonio Barbaro som fikk villaen bygget. Villaen er dekorert av Paolo Veronese. Det er mulig at brødrene Barbaro eller kanskje også Veronese har hatt stor innflytelse på utformingen av selve villaen. Bak villaen er det et nymphaeum som er utgravet i bakken bak huset og har et avansert vannsystem som Palladio selv omtaler i Quattro Libri. 
Barchessaen er rettlinjet og hovedhuset ligger fremskutt i forhold til den. Fra piano nobile er det direkte utgang til fiskedamen foran nymfeet.

Palladios tempietto ligger like ved villaen. Den var i bruk som familien Barbaros private kapell, men ble også brukt som lokal kirke. Grunnplanen er sirkulær. 


== Eksterne lenker ==
(it) Offisielt nettsted 
(en) Villa Barbaro (Maser) – kategori av bilder, video eller lyd på Commons 
(en) Villa Barbaro (Maser) – galleri av bilder, video eller lyd på Commons 
Det internasjonale senter for studier av Andrea Palladios arkitektur  (engelsk og italiensk)
Seediq

Seediq er et austronesisk språk som snakkes av truku-stammen på Taiwan. Det har mange alternative navn, som «truku» og «taroko». 
Språket har 19 konsonanter og 5 vokaler, og skrives med det latinske alfabetet.


== Referanser ==


== Eksterne lenker ==
Alfabetene som brukes til å skrive de taiwanske urfolkenes språk (på kinesisk)
Slaget ved Herdonia

Begrepet eller navnet Slaget ved Herdonia har flere betydninger:

Slaget ved Herdonia (212 f.Kr.), det første slaget ved Herdonia under den andre punerkrigen
Slaget ved Herdonia (210 f.Kr.), det andre slaget ved Herdonia under den andre punerkrigen
Slaget ved Nola

Begrepet eller navnet Slaget ved Nola har flere betydninger:

Slaget ved Nola (216 f.Kr.), det første slaget ved Nola under andre punerkrigen
Slaget ved Nola (215 f.Kr.), det andre slaget ved Nola under andre punerkrigen
Slaget ved Nola (214 f.Kr.), det tredje slaget ved Nola under andre punerkrigen
Skolestfamilien

Skolestfamilien (Macrouridae) er en gruppe torskefisker som omfatter omtrent 285 arter.


== Arter som finnes i Norge ==
isgalt
skolest
spiritist
småskjellet skolest


== Eksterne lenker ==
(en) skolestfamilien – oversikt og omtale av artene i WORMS-databasen 
(en) skolestfamilien i Encyclopedia of Life 
(en) skolestfamilien i Global Biodiversity Information Facility 
(no) skolestfamilien hos Artsdatabanken 
(sv) skolestfamilien hos Dyntaxa 
(en) skolestfamilien hos Fossilworks 
(en) skolestfamilien hos ITIS 
(en) skolestfamilien hos NCBI 
(en) Kategori:Macrouridae – bilder, video eller lyd på Wikimedia Commons 
Macrouridae – detaljert informasjon på Wikispecies
Slaget ved Ushant

Begrepet eller navnet Slaget ved Ushant har flere betydninger:

Slaget ved Ushant (1778), det første sjøslaget ved Ushant under den amerikanske uavhengighetskrigen
Slaget ved Ushant (1781), det andre sjøslaget ved Ushant under den amerikanske uavhengighetskrigen
Stensele

Stensele (umesamisk: Geärggiesuvvane) er et tettsted i Storuman kommune i Västerbottens län, i landskapet Lappland i Sverige. Det ligger langs E12, cirka tre kilometer sør for Storuman, langs Umeälven. I 2010 hadde tettstedet 546 innbyggere.


== Referanser ==
Adrar

Begrepet eller navnet Adrar har flere betydninger:

Adrar (provins), en provins i Algerie
Adrar (by), en by i denne provinsen
Adrar (region), en region i Mauritania
Storuman (tettsted)

Storuman (umesamisk: Lusspie) er et tettsted og administrasjonssenter i Storuman kommune i Västerbottens län i landskapet Lappland i Sverige. I 2010 hadde tettstedet 2 207 innbyggere.Storuman ligger langs E12 og E45. Storuman er også en jernbanestasjon på inlandsbanan – en delvis nedlagt jernbane som dog overlever på velvilje og turist-tog i sommerhalvåret.


== Referanser ==
Rustavi

Rustavi (georgisk: რუსთავი rust'avi) er en by i sørøstlige Georgia i regionen Kvemo Kartli. Den ligger 25 kilometer sørøst for hovedstaden Tbilisi ved elven Kura.
Byen ble grunnlagt som festning i det 4. og 5. århundre f.Kr. Den lå på Silkeveien som forbandt Europa med Asia, og ble fullstendig ødelagt av mongolene rundt år 1400. Gjenoppstanden fant sted på 1940-tallet med industrialiseringen av Georgia. Den største folkegruppen i Rustavi i dag er aserbajdsjanere.


== Referanser ==


== Eksterne lenker ==
(ka) Offisielt nettsted 
(en) Rustavi – kategori av bilder, video eller lyd på Commons
Vestnordiske språk

Vestnordiske språk (også kalt norrønt språk) er de språkene som har utvikla seg fra urnordisk, som rundt vikingtiden skilte seg fra de østnordiske språkene. Til de vestnordiske språkene regnes norsk, islandsk og færøysk, samt det nå utdødde språket norn. I disse dager har imidlertid norsk mer til felles med svensk og dansk på grunn av deres isolering fra de andre nordiske språkene og på grunn av felles utvikling i Skandinavia, men det er fortsatt visse bevarte forskjeller.
Vestnordiske språk skiller seg fra de østnordiske blant annet gjennom følgende:

at flere diftonger har blitt bevart enn i østnordiske språk: blant annet heter det i norsk stein og auga, sammenlignet med svensk «sten» og «öga». Og islandsk reykur og eyja, og norsk røyk og øy tilsvarer i dansk røg og ø, og svensk rök og ö.
i de vestnordiske språkene assimileres n foran k og t og m assimileres foran p. Noen eksempler: I islandsk og i visse norske dialekter finnes ordet ekkja. Det tilsvarer i dansk enke og i svensk änka. Ordet bratt i islandsk og i norsk tilsvarer i svensk og i dansk brant. Islandsk sveppur og norsk sopp tilsvarer i dansk og svensk svamp.Norsk har imidlertid blitt mer påvirka av svensk og dansk enn det islandsk og gammelnorsk ble. Det var imidlertid allerede i gammelnorsk visse forskjeller mellom vest- og østnorsk, og nynorsk har bevart flere av de vestnordiske dragene enn det bokmålet har.
Gjennom påvirkning fra tidligere diftongforandringer i østnordiske språk forsvant enkelte diftonger, først og fremst i det 11. og 12. århundre fra norsk. Det gjelder hovedsakelig i østnorsk, mens flest diftonger er bevart i vestnorsk.


== Referanser ==


== Litteratur ==
Ragnvald Iversen, Norrøn Grammatikk, Aschehoug & Co., Oslo 1961.
Sven B.F. Jansson, Isländsk-svensk ordbok, Íslenzk-Sænsk Orðabók, Rabén & Sjögren Bokförlag, Kungälv 1989.
Herkuleshubro

Herkuleshubro (Nyctaetus shelleyi) er en ugle i slekten Bubo.  Det er den største skoguglen i Afrika, men den er sjelden og dårlig dokumentert.


== Beskrivelse ==


== Habitat og utbredelse ==
Man kjenner spredte forekomster fra Sierra Leone til nordlige del av Den demokratiske republikken Kongo  og er kjent fra følgende steder:

Gola (Sierra Leone)
Lofa-Mano, Mount Nimba, Zwedru, Balagizi-fjellene (Liberia)
Taï, Mount Nimba (faller sammen med Mount Nimba i Liberia) (Elfenbenskysten)
Ghana (bare to gamle observasjoner)
Sørlige Kamerun
Ipassa Strict Nature Reserve (Gabon)
Dimonika Biosphere Reserve (Kongo)
Okapi Faunal Reserve (Den demokratiske republikken Kongo)


== Levevis ==
Ettersom den er en av de dårligst kjente ugler i Afrika, er økologi og levevis for det meste ukjent. Den har blitt observert både inne i skoger, i skogkant og i lysninger. Man har heller ikke dokumentert kallingen til Herkuleshubro, noe som også kan være grunnen til at det er få rapporter. 
Herkuleshubro er den største skogsugla i Afrika, derfor trenger den store områder med god kvalitet, noe som gjør at den har mindre utbredelse, trolig under 10 000 individer. Skogene i Øvre Guinea ryddes i stor fart og det samme vil trolig skje med skogene i Kamerun og mye av Sentral-Afrika de neste årene. Man trenger derfor raskt en mer detaljert oversikt over artens situasjon.


== Referanser ==


== Eksterne lenker ==
(en) Herkuleshubro i Encyclopedia of Life 
(en) Herkuleshubro i Global Biodiversity Information Facility 
(no) Herkuleshubro hos Artsdatabanken 
(en) Herkuleshubro hos ITIS 
(en) Kategori:Bubo shelleyi – bilder, video eller lyd på Wikimedia Commons 
Bubo shelleyi – detaljert informasjon på Wikispecies 
Herkuleshubro på owlpages.com
Bilde (www.bird-stamps.org) på frimerke fra Liberia
Philipp Ludescher

Philipp Ludescher (født 3. januar 1987) er en østerriksk landeveissyklist som sykler for Kontinental Tour-laget Vorarlberg-Corratec (tidligere Team Volksbank).


== Referanser ==


== Eksterne lenker ==
(en) Philipp Ludescher – ProCyclingStats 
(en) Philipp Ludescher – Cycling Archives 
(en) Philipp Ludescher – Cycling Quotient
Aina Bartmann

Aina Nilsen Bartmann (tidligere Edelmann; født 16. april 1959) er daglig leder i GMO-Nettverket, en paraplyorganisasjon for 18 organisasjoner og bedrifter i Norge.Bartmann var i perioden 2015–2017 politisk rådgiver i Oikos – Økologisk Norge. Hun var geitebonde i Lyngen i Troms i 15 år og var leder av Norsk Bonde- og Småbrukarlag fra 1992 til 1996. I 2000 ble hun oppnevnt som medlem av Bioteknologinemnda. I 2003 ble hun valgt inn i landsstyret til Sosialistisk Venstreparti. Fra 2003 til 2015 var hun daglig leder i Stiftelsen Bondens marked Norge.Under EU-kampen i 1994 var hun sentral på nei-siden.


== Bibliografi ==
(no) Publikasjoner av Aina Bartmann i BIBSYS
Aina Edelmann og Svein Sæter: Bondelandet, Samlaget, Oslo, 1994. ISBN 82-521-4317-2


== Referanser ==